Pidä huolta kahvinkeittovälineistäsi, se on kaikkein tärkeintä. Tässä vielä muita lisävinkkejä täydellisen kahvin valmistukseen:
Käytä kahvin valmistukseen puhdasta ja raikasta vettä.
Kahvipannun sijaan käytä erillistä astiaa veden annosteluun. Kahvipannusta voi päästä keittimeen likaa ja kahvipavuista irronnutta rasvaa. Kahvirasva voi vaikuttaa kahvin makuun ja aiheuttaa haittaa laitteelle.
Huuhtele suodatinpaperi ennen käyttöä. Suodatinpaperi kannattaa huuhdella ennen kahvin annostelua, jotta siitä ei irtoa makua kahviin.
Mittaa yksi kahvimitallinen kahvia yhtä kupillista kohden. Yksi kahvimitta on n. 6-8 g kahvia ja yksi kupillinen 1,5 dl. Jos haluat vahvempaa kahvia, älä mittaa useampia tai liian suuria kahvimitallisia vaan kokeile tummapaahtoista kahvia.
Anna kahvin tippua rauhassa loppuun asti. Kahvinkeitto kannattaa tehdä rauhassa, eli anna kahvin tippua loppuun asti. Suurin osa kahvin makuaineista irtoaa kahvin valmistuksen alkuvaiheessa, joten parhaan lopputuloksen saat antamalla koko pannullisen tippua rauhassa loppuun asti ennen kupillisen kaatamista.
Sekoita kahvi pannussa ennen juomista. Valmis kahvi kannattaa sekoittaa pannussa kevyesti, jolloin sen aromit ja maku tasoittuvat.